ddrg/super_eurlex huggingface dataset:
SL Uradni list Evropske unije C 127/14

Obvestilo vlade Malte v zvezi z Direktivo 94/22/ES Evropskega Parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2013/C 127/04

V skladu s členom 3(3) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov Ministrstvo za promet in infrastrukturo obvešča, da so v teritorialnih vodah Malte naslednja območja (ali njihovi deli) trajno na voljo za izdajo dovoljenja za raziskovanje ali dovoljenja za raziskovanje in izkoriščanje:

(i) območje 1;

(ii) deli 4, 5, 6, 7 in 8 območja 3;

(iii) dela 1 in 2 območja 4 ter

(iv) območje 6.

Naslednja območja/deli do nadaljnjega obvestila niso na voljo, ker so zanje že bila izdana dovoljenja ali se obravnavajo za izdajo dovoljenja:

(i) območje 2;

(ii) deli 1, 2 in 3 območja 3;

(iii) deli 3, 4, 5, 6, in 7 območja 4;

(iv) območje 5 in

(v) območje 7.

Prosilci sporočijo zahtevane podatke na obrazcu, objavljenem v uredbah Petroleum (Production) Regulations, 2001 (pravno obvestilo 320/01).

Območja/deli, ki so na voljo za izdajo dovoljenja, kot tudi območja/deli, za katera so dovoljenja že bila izdana, so razmejeni z zemljepisnimi koordinatami, ki jih, poleg drugih informacij, lahko dobite na Ministrstvu za promet in infrastrukturo (Continental Shelf Department – Ministry for Transport and Infrastructure, Block F, Antonio Maurizio Valperga Street, Floriana, FRN 1700, Malta) na elektronskem naslovu: dgcs.mrra@gov.mt

To obvestilo nadomesti vsa druga obvestila vlade Malte v zvezi z zgoraj navedeno direktivo, ki so bila objavljena v Uradnem listu Evropske unije.
SL Uradni list Evropske unije C 47/16

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevkih za izključna dovoljenja za iskanje tekočih in plinastih ogljikovodikov, imenovanih „Permis de Montagne de Reims“)

(Besedilo velja za EGP)

2013/C 47/07

Družba Bluebach Ressources Sarl s sedežem na 178, boulevard Haussmann, 75008 Pariz (8. pariško okrožje), France, je 24. januarja 2011 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Montagne de Reims“, za obdobje 5 (petih) let, ki pokriva del departmaja Marne.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljevanju, pri čemer je izhodišče pariški poldnevnik.

Točka Vzhodna zemljepisna dolžina Severna zemljepisna širina A 1,70 54,70 B 2,20 54,70 C 2,20 54,50 D 1,70 54,50

Tako določena površina znaša približno 658 km2.

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 spremenjenega odloka 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na naslov Ministrstva za ekologijo, trajnostni razvoj in energijo (Direktorat za energijo, Urad za izkoriščanje in proizvodnjo ogljikovodikov) Grande Arche, Paroi Nord, 92055 La Défense cedex, France.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1. rudarskega zakonika in spremenjeni odlok 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Za dodatne informacije se obrnite na:

Ministère de l’écologie, du développement durable et de l’énergie, direction de l’énergie — Bureau exploration et production des hydrocarbures, Grande Arche, Paroi Nord, 92055 La Défense cedex, France. Telefon: +33 140819529.

Zgoraj navedene zakonske določbe so na voljo na spletni strani Légifrance: http://www.legifrance.gouv.fr

(1) UL ES št. L 164, 30.6.1994, str. 3.
SL Uradni list Evropske unije C 51/13

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis des Deux Ormes“)

(Besedilo velja za EGP)

2013/C 51/08

Družba Vermilion REP SAS s sedežem na Route de Pontenx, boîte postale no 5, 40161 Parentis-en-Born cedex (Francija), je 13. junija 2012 zaprosila za izključno dovoljenje za iskanje tekočih ali plinastih ogljikovodikov, imenovano „Permis des Deux Ormes“, za obdobje 5 (petih) let, ki pokriva ozemlje departmajev Marne in Seine-et-Marne.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljevanju, pri čemer je izhodišče pariški poldnevnik.

Točka Vzhodna zemljepisna dolžina Severna zemljepisna širina A 01,20 54,20 B 01,40 54,20 C 01,40 54,10 D 01,50 54,10 E 01,50 54,00 F 01,40 54,00 G 01,40 54,10 H 01,21 54,10 I 01,21 54,15 J 01,20 54,15

Tako določena površina znaša približno 194 km2.

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 spremenjenega odloka 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 8. novembra 2013.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1. rudarskega zakonika in spremenjeni odlok 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Vse dodatne informacije so na voljo na Ministrstvu za ekologijo, trajnostni razvoj in energijo:

Direction générale de l’énergie et du climat — Direction de l’énergie, Bureau exploration et production des hydrocarbures, Grande Arche, Paroi Nord, 92055 La Défense cedex, France — Telefon: +33 140819527.

Zgoraj navedene zakonske določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.
SL Uradni list Evropske unije C 400/3

Sklepi Sveta z 20. in 21. decembra 2012 o zahtevi, naslovljeni na Agencijo Evropske unije za temeljne pravice v skladu s členom 4(1)(c) in (d) Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice

2012/C 400/05

SVET EVROPSKE UNIJE –

Svet je preučil predlog Komisije za sklep o določitvi večletnega okvira za Agencijo Evropske unije za temeljne pravice za obdobje 2013–2017.

Države članice ohranjajo parlamentarni pridržek, zato Svet ugotavlja, da osnutka sklepa o novem večletnem finančnem okviru ne bo mogoče sprejeti do konca leta 2012. Od 1. januarja 2013 do zaključka postopka sprejemanja večletnega finančnega okvira za obdobje 2013–2017 tako ne bo akta, ki bi opredeljeval področja delovanja Agencije Evropske unije za temeljne pravice (v nadaljnjem besedilu: Agencija).

Svet meni, da je ena od temeljnih nalog Agencije svetovanje na področju temeljnih pravic v okviru prava Unije, za kar je potrebno, da se dejavnosti Agencije ne prekinejo.

Seznanjen je, da je Agencija sprejela letni delovni program za leto 2013 (v nadaljnjem besedilu: delovni program) (1), ki temelji na večletnem finančnem okviru za obdobje 2008–2012. Priznava pomen prednostnih nalog in projektov iz delovnega programa in njihovo združljivost s sedanjim mandatom Agencije, ki temelji na večletnem finančnem okviru za obdobje 2008–2012.

Da bi zagotovili, da bo Agencija v letu 2013 in do sprejetja novega večletnega finančnega okvira lahko nemoteno nadaljevala izvajanje svojih dejavnosti, Svet meni, da je Agencijo nujno treba zaprositi, naj izvaja svoj delovni program.

V členu 4(1)(c) in (d) Uredbe (ES) št. 168/2007 (v nadaljnjem besedilu: Uredba) je določeno, da Agencija na zahtevo Evropskega parlamenta, Sveta ali Komisije izvaja znanstvene raziskave in ankete, predhodne študije in študije izvedljivosti, sodeluje pri njih ali jih spodbuja ali da za institucije Unije in države članice v zvezi z izvajanjem prava Skupnosti oblikuje in objavlja zaključke in mnenja o določenih tematskih področjih.

Glede na navedeno Svet pooblašča predsedstvo, da v imenu Sveta predloži zahtevo, naslovljeno na Agencijo v skladu s členom 4(1)(c) in (d) Uredbe, naj Agencija nadaljuje znanstvene in študijske dejavnosti ter izvajanje projektov iz delovnega programa, dokler zaradi sprejetja večletnega finančnega okvira za obdobje 2013–2017 morda ne bo potrebna revizija delovnega programa.

(1) http://fra.europa.eu/sites/default/files/fra_uploads/2234-FRA_AWP2013_EN.pdf
—

V digitalni dobi so digitalizacija, spletna dostopnost kulturnega gradiva držav članic in njegovo dolgoročno digitalno arhiviranje ključni za zagotavljanje dostopa vseh do kulture in znanja ter spodbujanje bogastva in raznolikosti evropske kulturne dediščine.
SL Uradni list Evropske unije C 48/13

Obvestilo osebam, subjektom in organom, za katere veljajo omejevalni ukrepi v skladu s Sklepom Sveta 2011/101/SZVP, kakor je bil spremenjen s Sklepom Sveta 2012/97/SZVP

2012/C 48/03

SVET EVROPSKE UNIJE

Osebam, subjektom in organom, navedenim v Prilogi I k Sklepu Sveta 2011/101/SZVP (1), kakor je bil spremenjen s Sklepom Sveta 2012/97/SZVP (2), sporočamo naslednje:

Svet Evropske unije je sklenil, da se osebe, subjekti in organi, ki so navedeni v omenjeni prilogi, še naprej ohranijo na seznamu oseb, subjektov in organov, za katere veljajo omejevalni ukrepi iz Sklepa Sveta 2011/101/SZVP.

Zadevne osebe, subjekte in organe opozarjamo, da pri pristojnih organih zadevne države članice oziroma zadevnih držav članic (glej Prilogo II k Uredbi (ES) št. 314/2004) lahko zaprosijo, da se jim dovoli uporaba zamrznjenih sredstev za nujne potrebe ali točno določena plačila (glej člen 7 Uredbe).

Prav tako lahko zadevne osebe, subjekti in organi Svetu skupaj z dokazili predložijo zahtevek, da se sklep o njihovi vključitvi na zgornji seznam ponovno preuči. Vsi tovrstni zahtevki se pošljejo na naslednji naslov:

Council of the European Union General Secretariat DG K Coordination Unit Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe, subjekte in organe opozarjamo tudi na možnost izpodbijanja sklepa Sveta pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 42, 16.2.2011, str. 6.

(2) UL L 47, 18.2.2012, str. 50.
SL Uradni list Evropske unije C 154/28

Popravek seznama imenovanj, ki jih je opravil Svet – januar, februar in marec 2012 (socialno področje)

(To besedilo razveljavlja in nadomešča besedilo objavljeno v Uradnem listu Evropske unije C 135 z dne 9. maja 2012, str. 6 )

2012/C 154/16
SL Uradni list Evropske unije C 369/14

Skupne politične izjave z dne 28. septembra 2011 držav članic in Komisije o obrazložitvenih dokumentih

2011/C 369/02

Člen 288 PDEU se glasi: „Direktiva je za vsako državo članico, na katero je naslovljena, zavezujoča glede cilja, ki ga je treba doseči, vendar prepušča nacionalnim organom izbiro oblike in metod.“

Države članice in Komisija se zavedajo, da je učinkovito izvajanje prava Unije predpogoj, da se dosežejo politični cilji Unije. Čeprav so za tovrstno izvajanje odgovorne predvsem države članice, gre pri tem za vprašanje skupnega interesa, saj naj bi se s tem med drugim ustvarili enaki pogoji za vse države članice.

Države članice in Komisija priznavajo, da je pravilen in pravočasen prenos direktiv Unije pravna obveznost. Ugotavljajo, da Pogodbi Komisiji nalagata nadzor nad uporabo prava Unije pod nadzorom Sodišča, in se strinjajo, da bi moralo obveščanje o ukrepih za prenos Komisiji olajšati izpolnjevanje te naloge.

V tej zvezi države članice priznavajo, da morajo biti informacije o prenosu direktiv v nacionalno zakonodajo, ki jih pošljejo Komisiji, „jasne in natančne“ in da morajo nedvoumno navajati, s katerimi zakoni in drugimi predpisi ter po potrebi tudi sodno prakso nacionalnih sodišč država članica šteje, da je izpolnila različne obveznosti, ki ji jih nalaga direktiva (1).

Da bi v primerih, kadar Komisija meni, da so potrebni dokumenti, ki pojasnjujejo razmerje med elementi direktive in ustreznimi deli nacionalnih instrumentov o prenosu, izboljšali kakovost obveščanja o prenosu direktiv Unije, Komisija ob predložitvi zadevnih predlogov za vsak primer posebej upraviči, zakaj in v kolikšnem obsegu je treba predložiti tovrstne dokumente, pri tem pa upošteva zlasti kompleksnost direktive oziroma njenega prenosa pa tudi morebitno dodatno upravno obremenitev.

Države članice se zavezujejo, da bodo v upravičenih primerih obvestilu o ukrepih za prenos priložile en ali več obrazložitvenih dokumentov, ki so lahko v obliki korelacijske tabele, ali druge dokumente z enakim namenom.

(1) Glej sodbo Sodišča z dne 16. julija 2009 v zadevi C-427/07, odstavek 107 in tam citirano sodno prakso.
1.

je vnaprejšnje dogovarjanje izidov tekem poleg dopinga ena od najresnejših groženj sodobnemu športu, ki škodi njegovi podobi, saj ogroža integriteto in nepredvidljivost športnih tekmovanj. Je tudi v nasprotju s temeljnimi športnimi vrednotami, kot so integriteta, poštena igra in spoštovanje drugih. Ker je šport priljubljen po vsem svetu, problem ni omejen le na posamezne države članice ali posamezni šport. Vnaprejšnje dogovarjanje izidov tekem je oblika športnih goljufij, v katerega so lahko vpleteni karteli za nezakonite stave, ki so lahko povezani z dejavnostmi pranja denarja;
SL Uradni list Evropske unije C 245/2

Obvestilo za osebe in subjekte, za katere veljajo omejevalni ukrepi, določeni v Sklepu Sveta 2011/273/SZVP, kot se izvaja z Izvedbenim sklepom Sveta 2011/515/SZVP, in Uredbi Sveta (EU) št. 442/2011, kot se izvaja z Izvedbeno uredbo Sveta (EU) št. 843/2011 o omejevalnih ukrepih proti Siriji

2011/C 245/02

SVET EVROPSKE UNIJE

Osebe in subjekte, navedene v Prilogi k Sklepu Sveta 2011/273/SZVP, kot se izvaja z Izvedbenim sklepom Sveta 2011/515/SZVP (1), in v Prilogi II k Uredbi Sveta (EU) št. 442/2011, kot se izvaja z Izvedbeno uredbo Sveta št. 843/2011 (2) o omejevalnih ukrepih proti Siriji, obveščamo o naslednjem:

Svet Evropske unije je sklenil, da je treba osebe in subjekte iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa 2011/273/SZVP in Uredbe (EU) št. 442/2011 o omejevanih ukrepih proti Siriji. Razlogi za vključitev teh oseb in subjektov so navedeni v ustreznih rubrikah teh prilog.

Zadevne osebe in subjekte obveščamo, da lahko pri pristojnih organih zadevne države članice oziroma zadevnih držav članic (glej spletne strani, navedene v Prilogi III k Uredbi spletne strani, navedene v Prilogi III k Uredbi (EU) št. 442/2011) zaprosijo za dovoljenje za uporabo zamrznjenih sredstev za nujne potrebe ali natančno določena plačila (glej člen 6 uredbe).

Zadevne osebe in subjekti lahko zahtevo za ponovno preučitev odločitve o vključitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat DG K Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte tudi obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 218, 24.8.2011.

(2) UL L 218, 24.8.2011, str. 1.
SL Uradni list Evropske unije C 292/13

Obvestilo ministra za gospodarstvo, kmetijstvo in inovacije Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2011/C 292/07

Minister za gospodarstvo, kmetijstvo in inovacije sporoča, da je prejel vlogo za pridobitev dovoljenja za pridobivanje ogljikovodikov na območju, imenovanem Akkrum.

To območje, na katero se nanaša vloga, se nahaja v provinci Friesland ter je omejeno s povezovalnimi črtami med naslednjimi točkami A–B, B–C, C–D, D–E, E–F, F–G, G–H, H–I, I–J, J–K, K–L, L–M, M–N, N–O, O–P, P–Q, Q–R, R–S, S–T in A–T.

Koordinate teh točk so:

Točka X Y A 185400,00 568000,00 B 192300,00 568000,00 C 195000,00 572000,00 D 197700,00 571200,00 E 200400,00 568000,00 F 203000,00 568000,00 G 203000,00 569600,00 H 208225,00 568000,00 I 210750,00 562350,00 J 209450,00 560851,69 K 209823,97 560049,72 L 208120,00 561040,00 M 205444,75 558988,28 N 205100,00 559150,00 O 203505,01 561824,34 P 201300,00 563300,00 Q 193900,00 562650,00 R 179900,00 560750,00 S 174450,00 559650,00 T 179050,00 564000,00

Položaj zgoraj navedenih točk je izražen v zemljepisnih koordinatah, izračunanih na podlagi nacionalnega terestričnega referenčnega sistema (RD, Rijks Driehoeksmeting).

Na podlagi tega opisa razmejitve je razvidno, da površina območja znaša 209,9 km2.

Minister za gospodarstvo, kmetijstvo in inovacije vabi v skladu z navedeno direktivo in členom 15 Zakona o rudarstvu (Mijnbouwwet) ((Staatsblad) Uradni list Kraljevine Nizozemske 2002, št. 542) vse zainteresirane strani, da oddajo konkurenčne vloge za izdajo dovoljenja za pridobivanje ogljikovodikov na območju, ki meji na zgoraj navedene točke in koordinate.

Za izdajo dovoljenj je pristojen minister za gospodarstvo, kmetijstvo in inovacije. Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije na naslov:

De minister van Economische Zaken, Landbouw en Innovatie ter attentie van de heer P. Jongerius, directie Energiemarkt ALP A/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Za podrobnejše informacije se obrnite na g. E. J. Hoppla, ki je dosegljiv na telefonski številki: +31 703797762.
SL Uradni list Evropske unije C 180/9

Obvestilo za osebe in subjekte, za katere veljajo omejevalni ukrepi, določeni v Sklepu Sveta 2010/639/SZVP, kot je bil spremenjen s Sklepom Sveta 2011/357/SZVP, in Uredbi Sveta (ES) št. 765/2006, kot je bila spremenjena z Uredbo Sveta (EU) št. 588/2011 o omejevalnih ukrepih proti Belorusiji

2011/C 180/04

SVET EVROPSKE UNIJE

Osebe, navedene v Prilogi III A k Sklepu Sveta 2010/639/SZVP o omejevalnih ukrepih proti nekaterim uradnikom Belorusije, kakor je bil spremenjen s Sklepom Sveta 2011/357/SZVP (1), ter v Prilogi IA k Uredbi Sveta (ES) št. 765/2006, kakor se izvaja z izvedbeno Uredbo Sveta (EU) št. 588/2011 (2), obveščamo o naslednjem:

Svet Evropske unije je sklenil, da je treba osebe in subjekte iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa Sveta 2010/639/SZVP in Uredbe Sveta (ES) št. 765/2006 o omejevanih ukrepih proti Belorusiji. Razlogi za vključitev teh oseb in subjektov so navedeni v ustreznih rubrikah teh prilog.

Zadevne osebe in subjekte obveščamo, da lahko pri pristojnih organih zadevne države članice ali zadevnih držav članic, kakor je navedeno na spletiščih iz Priloge II k Uredbi Sveta (ES) št. 765/2006, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 3 Uredbe).

Zadevne osebe in subjekti lahko zahtevo za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu, in sicer na naslov:

Svet Evropske unije generalni sekretariat TEFS Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe hkrati obveščamo, da lahko odločitev Sveta izpodbijajo pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 161, 21.6.2011, str. 25.

(2) UL L 161, 21.6.2011, str. 1.